نین تارا

وانی بھوجن

نئن تارا  ایک بھارتی فلمی اداکارہ ہے۔ جو جنوبی ہندوستان کی فلموں میں نظر آتی ہیں۔ انہوں نے متعدد ایوارڈ ز وصول کیے ہیں۔

نئن تارا یا نينتارا 18 نومبر 1984 کو بنگلور کرناٹک میں پیدا ہوئی، ا ن کا اصل نام ڈیانا مریم کورین تھا، انہوں نے 2003 کے ملیالم فلم مناسيناكاڑے سے اپنے فلمی کیریئر کا آغاز کیا اور وسمياتھمباتھو (2004) فلم کرنے کے بعد تمل اور تیلگو سنیما میں چلی گئی۔
انہوں نے ایاہ نامی فلم کے ساتھ 2005 میں تامل سنیما میں اپنے کیرئیر کی شروعات کی اور اس کے بعد تیلگو فلم لکشمی میں نظر آئیں، جس کے بعد انہوں نے کئی تجارتی طور پر کامیاب تمل اور تیلگو فلموں میں مرکزی کردار نبھائے، جن میں وللاون (2006ء)، دبئی سینو (2007ء)، تُلاسی (2007ء)، بِلّا(2007ء)، یارادی نی موہنی(2008ء)، ادھُرس(2010ء)، سمہا (2010ء)، بوس اینگیرا بھاسکرن(2010ء)، کرشنم وندے جگاڑ گروم (2012ء)، راجا رانی (2013ء)، اررامبم(2013ء)، ماس(2015ء)، تھانی اورُوم (2015ء)، مایا (2015ء)، نانوم روڈی دھام(2015ء) اور بابو بنگارام (2016ء) قابلِ ذکر ہیں۔ جس سے انہوں نے تمل اور تیلگو سنیما میں سب سے زیادہ مانگ والی اداکاراؤں کے طور پر خود کو قائم کیا۔

2010 میں انہوں نے فلم سپر کے ذریعے کنڑ ا فلم میں کام کیا، جو نئن تارا کی اب تک کی اکلوتی کنٹرا فلم ہے۔ تیلگو فلم شری رام راجيم (2011) میں سیتا کے کردارکے لیے انہوں نے بہترین تیلگو اداکارہ کا فلم فیئر ایوارڈ اور فلم راجا رانی (2013) میں اپنی کارکردگی پر بہترین اداکارہ کے لیے نندی ایوارڈ حاصل کیا۔ "کوچی ٹائمز "نے 2014ء میں 15 سب سے زیادہ پسندیدہ خواتین کی فہرست نئن تارا کو شامل کیا۔

ابتدائی زندگی 
نئن تارا، 18 نومبر 1984ء کو بنگلور، کرناٹک، بھارت میں ایک ملیالی آرتھوڈوکس مسیحی۔ خاندان میں ہوئی۔ ان کے والدین کورین کوڈیاٹو اور اومانا کورین کا تعلق تروولا، کیرلہ کے آبائی خاندان کوڈیت سے تھا۔ نئن تارا کے والد ایک بھارتی ایئر فورس اہلکار تھے اور ان کا بھائی لینو اس سے نو سال بڑا ہے، جو دبئی میں رہتا ہے۔
نئن تارا نے بھارت کے مختلف حصوں بنیادی طور پر شمالی بھارت میں تعلیم حاصل کی۔ [16] انہوں نے جام نگر، گجرات اور دہلی میں اپنی اسکول کی تعلیم کی، تروولا میں، وہ بالی کمادوم گرلز ہائر سیکنڈری اسکول میں زیر تعلیم رہیں اور پھر انگریزی ادب میں بیچلر کی ڈگری کے لیے مارتھوما کالج میں داخلہ لیا۔

فلموں کی فہرست

ذاتی زندگی 
2008 ء میں نئن تارا اور اداکار و ڈائریکٹر پربھو دیوا کے درمیان رومانوی تعلقات کی خبریں سامنے آئیں ۔، 2010 ء میں، پربھو دیوا کی بیوی لتھا نے نئن تارا اور پربھودیوا کے تعلقات کے خلاف فیملی کورٹ میں ایک پٹیشن داخل کرایا ۔ مزید برآں کئی خواتین تنظیموں نے تامل ثقافت سے بدنامی کے الزام میں نئن تارا کے خلاف احتجاج کیا کہ اگر پربھودیوا اور نئن تارا کی شادی ہوئی تو بھوک ہڑتال پر جانے کی دھمکی دی 2012 ء میں، نئن تارا نے اس بات کی تصدیق کی کہ اب اس کے پربھو دیوا کے ساتھ تعلقات ختم ہو چکے ہیں۔

نئن تارا، ایک شامی مسیحی گھرانے میں پیدا ہوئی، ان کا اصل نام ڈیانا مریم کورین تھا ۔ 7 اگست 2011، نئن تارا نے چنائی کے آریہ سماج مندر میں مسیحی مذہب کو چھوڑ کر ہندو مذہب اپنالیا، جس میں انہوں نے پنڈتوں کی رہنمائی میں کرما کی شُدھی (ایک ویدک طہارت رسم ) اور وید اور گایتری منتر کے بھجن کا پاٹھ کیا۔ اس تقریب کے بعد انہیں ہندو مت کی سند جاری کی گئی اور اس مرحلے میں ان کا فلمی نئن تارا Nayanthara، ہی ان کا سرکاری نام بن گیا۔ نئن نے مئی 2014ء میں ہردوار اور رشی کیش سمیت ہندو مت کے مقدس مقامات کی ایک بڑی یاترا (زیارت )کی

متعلقہ روابط 
 بھارتی فلمی اداکارا ؤں کی فہرست
 بھارتی سنیما

مزید دیکھیے 
 بھارتی فلمی اداکارا ؤں کی فہرست
فہرست جنوبی بھارتی فلم اداکارائیں

 انوشکا شیٹی
 کاجل اگروال
 ترشا کرشنن
 تمنا بھاٹیہ
 شریا سرن

 شروتی ہاسن
 الیانا ڈی کروز
 سامنتھا روتھ پربھو
 تاپسی پنوں
 نئن تارا

 امالا پال
 آسین
 ہنسیکا موٹوانی
 چارمی کور
 کاویری جھا

 ایمی جیکسن
 جینیلیا ڈی سوزا
 انجانا سکھانی
 پریامنی
 آرتی اگروال

 انجلی (اداکارہ)
 پرانیتا سبھاش
 دکشا سیٹھ
 ممتا موہنداس
 ریچا گنگوپادھیائے

حوالہ جات 

1984ء کی پیدائشیں
اکیسویں صدی کی بھارتی اداکارائیں
بقید حیات شخصیات
بنگلور کی اداکارائیں
بھارتی فلمی اداکارائیں
بھارتی ہندو
تمل سنیما کی اداکارائیں
تیلگو سنیما کی اداکارائیں
سابقہ بھارتی مسیحی
کنڑا سنیما کی اداکارائیں
کیرلا کی اداکارائیں
مسیحیت سے ہندومت قبول کرنے والی شخصیات
ملیالم فلمی اداکارائیں
نندی اعزاز یافتہ شخصیات
کامنز زمرہ جس کا ربط ویکی ڈیٹا پر ہے
تروَلّا کی شخصیات
ہندومت قبول کرنے والی شخصیات
Short description is different from Wikidata